tomron87/hebrew-wikipedia-sentences-corpus huggingface dataset:
גרסת הכיסוי של להקת The Crew-Cuts שפורסמה בשנת 1955 הפכה ללהיט גדול ואף הגיעה למצעד הבילבורד האמריקני ב-29 בינואר 1955 – בשיאו הגיע השיר למקום ה-3 במצעד הדיסק ג'וקי של בילבורד, למקום ה-8 במצעד הסינגלים הנמכרים ביותר ולמקום ה-8 במצעד הג'וק בוקס.
בשנת 2003 דורג השיר במקום ה-152 ברשימת 500 השירים הגדולים בכל הזמנים של המגזין רולינג סטון.
השיר נכתב על ידי ג'סי בלוויין וקרטיס ויליאמס בשנת 1954.
השיר הוקלט לראשונה על ידי להקת הדו-וופ האמריקנית The Penguins, בביתו של אחד מחברי הלהקה שגר בחלקה הדרומי של לוס אנג'לס.
סצנה זו מתרחשת בשנית גם בסרט השני בטרילוגיית סרטי בחזרה לעתיד (1989) לאחר שהגיבור חוזר בזמן שוב וחווה את אותו האירוע בשנית.
Earth & Fire (תרגום מילולי: "אדמה ואש") הייתה להקה הולנדית שפעלה בעיקר בשנות ה-70 בהרכבים משתנים.
שיריה בסוגות הפופ, הרוק המתקדם והרוק הסימפוני זכו להצלחה מסוימת ברחבי אירופה.
ב-1973 נבחר להיטה "Memories" לשיר השנה בישראל במסגרת מצעד הפזמונים הבינלאומי השנתי הן של רשת ב' והן של גלי צה"ל.
הלהקה הוקמה ב-1967 בהולנד בשם "Opus Gainfull" ובהמשך שינתה את שמה ל-"Earth & Fire".
ב-1970 זכתה להצלחתה הראשונה כאשר הסינגל "Seasons" הגיע למקום השני במצעד הפזמונים בהולנד והרביעי בבלגיה.
ב-1972 היה הסינגל "Memories" הראשון שהגיע למקום הראשון במצעד הפזמונים בהולנד ובהמשך זכתה הלהקה להצלחה גם במדינות נוספות באירופה.
להיטם "Weekend" מ-1979 הגיע לראש מצעדי הפזמונים בהולנד, גרמניה המערבית, שווייץ, דנמרק ופורטוגל.
ב-1983 הפסיקה הלהקה את פעילותה וב-1987 חידשה שוב את הופעותיה עד לפירוקה הסופי ב-1990.
Earth הוא אלבום מוזיקה אלקטרונית ורוק מתקדם מאת האמן היווני ואנגליס.
האלבום יצא ב-1973. המילים בשירים של האלבום נכתבו על ידי ריכל דאסין.
האלבום עוסק בסגנון של מוזיקה אלקטרונית ורוק מתקדם ומשלבת גם צלילים מן הטבע.
Eagles of Death Metal היא להקת רוק אמריקאית שמקורה בקליפורניה.
הלהקה הוקמה בשנת 1998 על ידי ג'סי יוז וג'וש הומי (סולן להקת קווינס אוף דה סטון אייג'), שהם החברים הקבועים היחידים בלהקה.
הלהקה מאופיינת בסאונד דיסטורשן כבד של הגיטרה ולעיתים גם על גיטרת הבס, בעוד השירה נוטה לקפוץ לתדרים גבוהים.
למרות שם הלהקה (בתרגום לעברית: "העיטים של דת' מטאל") היא אינה להקת דת' מטאל.
ג'סי יוז הסביר כי השם נלקח כהשראה מלהקת האיגלס.
יוז ידוע באינטראקציה שלו עם הקהל בהופעות חיות.
ב-12 ביולי 2015 הופיעה הלהקה בתל אביב במועדון הבארבי וחוממה בידי הלהקה המקומית קין והבל 90210. במהלך ההופעה סיפר יוז לקהל כי קיבל פנייה מרוג'ר ווטרס לפני הגעתו לישראל, שבה ביקש ווטרס מהלהקה להימנע מהופעה בישראל.
לדברי יוז, הוא לעולם לא היה מחרים את ישראל ודחה את רוג'רס בשתי מילים: ".
ב-13 בנובמבר 2015 הופיעה הלהקה ברובע ה-11 של פריז בתיאטרון בטאקלאן בפני קהל המונה כ-1,500 אנשים, בזמן שהתרחשה מתקפת טרור.
ארבעה חמושים שנכנסו למופע החלו לירות לכל עבר ולהשליך רימונים, ובהמשך פוצצו עצמם בעזרת חגורות נפץ.
89 אנשים נרצחו באירוע ויותר מ-200 נפצעו.
חברי הלהקה הצליחו להימלט מהתיאטרון דרך דלת אחורית בבמה.
איש צוות אחד,ניק אלכסנדר שמכר את מוצרי הלהקה בהופעה, נהרג במהלך הפיגוע והלהקה ביטלה את סבב ההופעות שלה.
בפברואר 2016 חזרה הלהקה לפריז וערכה הופעה באולם אולימפיה.
ב-5 בספטמבר 2016 הופיעה הלהקה בשנית בישראל, גם הפעם במועדון הבארבי.
Earth Song (בעברית: שיר האדמה) הוא הסינגל השלישי מתוך האלבום HIStory: Past, Present and Future, Book I, של הזמר מייקל ג'קסון.
השיר הוא בלדה המשלבת אלמנטים של בלוז, גוספל ואופרה ועוסקת בנושא איכות הסביבה.
במקור היה אמור להכלל באלבום Dangerous, אך ירד בעריכה הסופית של האלבום.
הוידאו קליפ שליווה את השיר צולם ביער האמזונאס, קרואטיה, טנזניה וניו יורק.
השיר הגיע לפסגת המצעדים באיטליה, בריטניה, גרמניה, ספרד, שוודיה ושווייץ.
ב-25 ביוני 2009 ג'קסון ביצע את השיר כשיר הסוגר את החזרה לקראת סדרת ההופעות "This Is It" שאמורה הייתה לצאת לדרך כשלושה שבועות לאחר מכן.
באותו הלילה נפטר מדום לב.
שיר זה היה השיר האחרון אותו ביצע.
השיר Earth Song נכתב במקור על ידי ג'קסון בשם What About Us.
גרסת דמו של השיר תוכננה לצאת כחלק מהגרסה המחודשת של האלבום Dangerous שיצאה בשנת 1991, אך לבסוף בוטלה.
הפקת השיר בוצעה על ידי ג'קסון עצמו בשיתוף עם דייוויד פוסטר וביל בוטרל.
בהפקת השיר נעשה ניסיון ליצור שיר המעביר מסרים חברתיים בשילוב מלודיה קליטה, שתאפשר גם למאזינים שאינם דוברי אנגלית לשיר את הפזמון ביחד.
הוידאו קליפ, שליווה את השיר, עסק בנושאים סביבתיים וחברתיים שונים ונראו בו תמונות הקשורות לפגיעה בבעלי חיים, בירוא יערות, זיהום, עוני ומלחמה.
הצילומים התקיימו בארבעה מקומות שונים.
החלק הראשון צולם ביער האמזונאס, באזור שחלק גדול ממנו נהרס שבוע לאחר סיום הצילומים.
בקליפ צולמו תושבים ילידים מקומיים ולא שחקנים.
החלק השני צולם בקרלובץ, קרואטיה, שהייתה חלק מאזורי הקרבות במלחמה בין הקרואטיים והסרבים.
החלק השלישי צולם בטנזניה ועסק בציד והרג בלתי חוקי של בעלי חיים.
החלק האחרון צולם בוורוויק, ניו יורק ובו נראתה שרפת יער, שלמעשה הייתה שרפה מבוקרת שצולמה בשדה תירס.
הקליפ זכה בפרס ג'נסיס על שם דוריס דיי בשנת 1996. הפרס ניתן לאנשים או ארגונים בתחום המדיה על תרומתם להעלאת המודעות לנושאי זכויות בעלי חיים.
הקליפ היה מועמד כקליפ הטוב ביותר בטקס פרסי הגראמי בשנת 1997.
Earth (בעברית: כדור הארץ) הוא שיר צדקה של הראפר האמריקאי, ליל דיקי.
השיר הופץ לראשונה ביוטיוב ב-19 באפריל 2019, שלושה ימים לפני יום כדור הארץ.
כל ההכנסות של השיר נתרמו לארגון "Leonardo DiCaprio Foundation".
בטקס פרסי הווידאו קליפים של MTV לשנת 2019 השיר היה מועמד לפרס הווידאו קליפים של MTV לקליפ הטוב ביותר בעל מסר חברתי, אך הפסיד לשיר "You Need to Calm Down" של טיילור סוויפט.
ב-9 באפריל 2019, ליל דיקי הודיע בטוויטר שהשיר יופץ שבוע הבא.
כמו כן, ג'סטין ביבר דיווח שיחזור למוזיקה כאורח בשיר, מספר ימים לאחר מכן ליל דיקי אישר את זה.
ב-17 באפריל 2019, ליל דיקי פרסם הצצה לקליפ שיצא יום למחרת.
הקליפ כולל את קולותיהם של 30 ידוענים, ביניהם: ג'סטין ביבר, אריאנה גרנדה, שון מנדס, הלסי, קייטי פרי, אד שירן, לאונרדו דיקפריו, ברנדון יורי ומיילי סיירוס.
כל ידוען, חוץ מלאונרדו דיקפריו, קווין הארט, מייגן טריינור, ג'ואל אמביד וטורי ליינז, מייצג בעל חיים או צמח שונה.
הקליפ צבר ביוטיוב מעל 238 מיליון צפיות.
רשימת הזמרים שמופיעים בקליפ, והתפקיד שלהם בקליפ:
Earfquake (נכתב באותיות גדולות) הוא שיר שהוקלט על ידי הראפר האמריקאי טיילר, דה קריאייטור, השיר יצא לאור ב-4 ביוני 2019 כסינגל השני מתוך האלבום Igor.
השיר כולל הופעת אורח של הראפר האמריקאי פלייבוי קרטי וקולות רקע של צ'ארלי וילסון וג'סי וילסון.
טיילר במקור כתב את השיר לזמר ג'סטין ביבר, שסירב לבצע את השיר.
לאחר מכן טיילר ביקש מהזמרת ריהאנה לעשות קולות רקע לפזמון, אבל גם היא סירבה להצעה.
הווידאו קליפ הנלווה שצולם לשיר הועלה לערוץ היוטיוב של אוקנומה ב-17 במאי 2019. בקליפ טיילר מתארח בתוכנית, בה הוא מופיע על במה לבוש בחליפה כחולה ובפאה וורהולית, רוקד, שר ומנגן בפסנתר עד שהסיגריה שלו גורמת לשרפה, הוא סובל כוויות שונות ואז מתעלף.
לאחר מכן טיילר חוזר בתור כבאי לכבות את האש.
מדינהתאריםמכירותארצות הברית (RIAA)פלטינה1,000,000אוסטרליה (ARIA)זהב35,000 מכירות + הזרמת מדיה בלבד
Easy (נכתב גם "איזי") היא חברת תוכנה המספקת פלטפורמה לחיבור בין אנשים לעסקים מקומיים בעזרת מנוע חיפוש ובאמצעות הנגשת נתונים על אודות עסקים, נקודות עניין, בעלי עסקים, אירועים ועוד בישראל.
האלגוריתם של האתר והמידע בתוכו מתעדכנים באופן קבוע.
ל־easy ישנו יישום לאייפון ולאנדרואיד, ויש לו גם גרסה באנגלית.
מנוע החיפוש הושק בשנת 2011. נכון לשנת 2022 מועסקים בחברה 70 עובדים, ומעל 2 מיליון ישראלים משתמשים באפליקציית easy.
בינואר 2017 דורגה האפליקציה בידי אתר Geektime במקום הראשון מבין האפליקציות הישראליות.
השימוש הבסיסי ב־easy מתבצע בעזרת טלפונים חכמים ושירותי GPS.
נושאי התוכן מחולקים לפי הצרכים היומיומיים של הגולשים, למשל - "לאכול", "לקנות", "לבלות" וכדומה, כאשר דירוג העסקים נקבע על סמך ציון easy.
האפליקציה מציגה מידע אובייקטיבי ושימושי על עסקים בישראל - כתובות, טלפונים, שעות פתיחה, ביקורות, תמונות ועוד.
רשימת העסקים המוצגת עבור נושא חיפוש קונקרטי, מסודרת תוך התחשבות במיקום המשתמש ובאיכות העסקים.
קיימות אלפי רשימות שונות אותן ניתן לסנן לפי קריטריונים שונים.
דירוג העסקים (ציון easy) מבוסס על ציונים וביקורות מכל רחבי הרשת - אתרים, רשתות חברתיות, וציונים לעסקים שניתנים על ידי משתמשי easy.
ציון easy לעסקים מתעדכן בצורה אוטומטית ויומיומית ומייצג את כלל מדדי איכות העסק - ציוני גולשים, פופולריות, שירותי העסק ועוד.
בעלי עסקים יכולים לתפוס בעלות על עמודי העסקים שלהם ב־easy, לעדכן בהם מידע ולנהל אותם בחינם.
האלגוריתם של האתר והמידע בתוכו מתעדכנים באופן שוטף, דבר המאפשר צבירת נתונים רבים בנוגע לעסקים בישראל, כמו שעות פתיחה וסגירה של עסקים, מיקומים בהם יש מקבץ גדול של עסקים מאותו תחום ועוד.
נתונים אלו מאפשרים לבעלי עסקים להסיק מסקנות ולנבא היכן כדאי לפתוח את העסק הבא.
Easy הוא שיר של הזמרת הקובנית-אמריקאית קמילה קביו מתוך אלבום האולפן השני שלה, Romance.
הוא יצא כסינגל הרביעי מהאלבום ב-11 באוקטובר 2019. קביו כתבה את השיר יחד עם ג'סטין טרנטר והמפיקים שלו ג'ון היל, לואי בל, פרנק דוקס, קרטר לנג ווסטן וויס.
השיר נכנס למצעדים השבועיים בכמה מדינות, כולל אוסטרליה, קנדה, בריטניה, סלובקיה ואירלנד.
אף על פי שהוא לא נכנס למצעד בילבורד הוט 100 האמריקני, הוא הופיע לראשונה במקום העשירי במצעד השירים מתחת להוט 100.
קביו הודיעה על יציאתו לאור של השיר ב-9 באוקטובר 2019, דרך חשבונות המדיה החברתית שלה.
השיר נכתב על ידי קביו, ג'סטין טרנטר, ג'ון היל, אדם פייני, לואי בל, קרטר לאנג ווסטן וויס.
הוא באורך שלוש דקות ושש עשרה שניות.
יו מקינטייר מעיתון פורבס אפיין את השיר כשיר פופ.
לאורך כל השיר ניתן לשמוע את קביו המתייחסת לחוסר הביטחון והדברים הרבים שהיא לא אוהבת בעצמה, כמו חשיבה יתר על המידה עד כדי הריסה, "השיניים העקומות" שלה וסימני המתיחה בירכיים.
השיר מספר כיצד בן זוגה עזר לה לאהוב את עצמה ולמצוא אהבה אמיתית לראשונה.
קביו ביצעה את השיר בשידור חי לראשונה בסאטרדיי נייט לייב ב-12 באוקטובר 2019. היא גם ביצעה את השיר עם סינגלים אחרים מהאלבום באירוע של Apple Music בנובמבר 2019. ב-8 בדצמבר, קביו ביצע את השיר בתוכנית האירוח של מיכאל מקינטייר.
Easy (בעברית: קַל או נוֹחַ) הוא סינגל שהוקלט על ידי הזמר-יוצר האוסטרלי טרוי סיון.
השיר יצא לאור ב-15 ביולי 2020, על ידי חברות התקליטים EMI אוסטרליה, קפיטול רקורדס ויוניברסל מיוזיק גרופ כסינגל השני מתוך המיני-אלבום, In a Dream.
השיר הגיע למקום ה-11 במצעד השירים של ניו זילנד.
ב-10 בדצמבר 2020, יצאה לאור גרסת כיסוי של טרוי סיון עם הזמרת-יוצרת האמריקאית, קייסי מאסגרייבס והמפיק המוזיקלי הבריטי-אמריקאי-יהודי, מארק רונסון.
גרסת הכיסוי הגיעה למקום ה-14 במצעד השירים של ניו זילנד.
השיר נכתב על ידי טרוי סיון ואוסקר יירס שכתבו ביחד גם את הסינגל הראשון והפותח מתוך המיני-אלבום "Take Yourself Home" שיצא לאור באפריל באותה השנה.
ג'סטין קורטו ממגזין Vulture טען שהשיר רגוע יותר מהסינגל הקודם, תוך שציין כי הוא "מעין טיול רגוע ושקט יותר מאשר הסינגל הראשון מתוך המיני-אלבום".
מבחינה לירית, השיר עוסק במישהו שמנסה להציל מערכת יחסים מתה.
סיון שר על כמה להיות מאוהב בבן זוגו היה "קל" ומתחנן בפניו - "בבקשה אל תעזוב אותי".
השיר לכאורה נכתב על פרידתו של סיון מבן זוגו, הדוגמן האמריקאי ג'ייקוב ביקסנמן, איתו היה בזוגיות בין השנים 2016 ל-2020.
ג'סטין קורטו מאתר Vulture כינה את השיר "יציאה יותר רגועה מאשר 'Take Yourself Home', שבנויה סביב קצת תופים, המון אוטו-טיון, וסולו סינתיסייזר חלילי".
סטיבן דאו ממגזין בילבורד כתב: "עם הפקה בסגנון שנות ה-80 והשירה הנינוחה והקלאסית של סיון, 'Easy' עוקב אחרי הכוכב כאשר הוא בוחן מערכת יחסים מתפוררת, ומתחנן בפני אהובו שייתן הזמנות שנייה למערכת היחסים שלהם.
הווידאו קליפ הרשמי של השיר הועלה לערוץ היוטיוב הרשמי של טרוי סיון ב-16 ביולי 2020, והוצג לראשונה בשידור חי.
בווידאו קליפ, שבוים על ידי סיון עצמו, מופיע סיון שבור-הלב אשר מנסה להשלים עם הפרידה שעבר לאחרונה באחוזה גדולה.
לאחר מכן סיון נכנע לכאב האובדן של אהובו כאשר מראה נופלת על ראשו ומשאירה חתך גדול על מצחו.
קטעים של סיון מופיע כדייוויד בואי ויושב לבדו באחוזה בעודו שותה ובוכה משובצים בין קטעים שלו רוקד ברעד ברחבי החדר.
בהמשך גופו עולה בלהבות בצורה של צלב, ואז סיון נופל אחורה אל תוך בריכה ושוקע עד לקרקעית.
הקליפ צבר למעלה מ-300,000 צפיות בתשע השעות הראשונות ליציאתו, ובסך הכול צבר עד כה מעל ל-13 מיליון צפיות ביוטיוב.
צילום של סיון בבריכה מתוך הקליפ משמש כעטיפת המיני-אלבום של סיון, In a Dream.
הווידאו קליפ היה מועמד לפרס הקליפ הטוב ביותר בטקס פרסי המוזיקה של ARIA לשנת 2020.
לשיר "Easy" הוקלטה גרסת רמיקס בהשתתפות הזמרת-יוצרת האמריקאית, קייסי מאסגרייבס בהשתתפות המפיק המוזיקלי הבריטי-אמריקאי-יהודי, מארק רונסון.
הגרסה יצאה לאור ב-10 בדצמבר 2020. מאסגרייבס כתבה וביצעה בית נוסף לשיר, ורונסון הוסיף לו "קצב דיסקו-פופ".
ב-10 בנובמבר, סיון צייץ בטוויטר שעבד עם "שניים מהאמנים האהובים עליי בכל הזמנים" ושצילם וידאו קליפ ש"כנראה [הוא] האהוב עליי ביותר שאי פעם עשינו", וב-7 בדצמבר הוא חשף את שיתוף הפעולה עם מאסגרייבס ורונסון.
סיון ומאסגרייבס כבר שיתפו פעולה בעבר, עם השיר "Glittery" מתוך האלבום "The Kacey Musgraves Christmas Show".
ב-2 בפברואר 2021 השיר נשלח לרדיו להיטים עכשוויים בארצות הברית, והיה לשיר הראשון של מאסגרייבס שהגיע אליו.
מדינהתאריך יציאהפורמטחברת תקליטיםמקורעולם15 ביולי 2020הזרמת מוזיקה • הורדה דיגיטליתEMI • קפיטול • יוניברסל
"Earned It", נקרא גם "", הוא סינגל של הזמר-יוצר הקנדי דה ויקנד.
השיר יצא לאור ב-23 בדצמבר 2014, כסינגל המוביל מתוך הפסקול של הסרט "חמישים גוונים של אפור" משנת 2015, ונכלל גם באלבום האולפן השני של דה ויקנד, Beauty Behind the Madness.
"Earned It" זכה לשבחים ממבקרי המוזיקה בצאתו, והגיע בשיאו למקום השלישי במצעד הבילבורד הוט 100, ובכך הפך לשיר הראשון של דה ויקנד שהגיע לחמישייה הפותחת במצעד.
הווידאו קליפ של השיר בוים על ידי במאית הסרט, סם טיילור-ג'ונסון, מופיעה בו השחקנית הראשית בסרט, דקוטה ג'ונסון, ולו אותו BDSM.
השיר הועמד לקטגוריית "השיר המקורי הטוב ביותר" בטקס פרסי אוסקר ה-88 וזכה בפרס גראמי, בקטגוריית "ביצוע ה-R&B הטוב ביותר" בטקס פרסי גראמי ה-58.
דה ויקנד היה מעורב בפרויקט בשלב מוקדם מאוד.
טום מקאי, מנהל בריפבליק רקורדס, הסביר: "הוא עבד על מספר שירים למספר סצנות.
חלקם עבדו וחלקם לא, אבל הוא פשוט המשיך בזה, והמשיך בזה, והמשיך בזה.
בסופו של דבר הוא כתב את 'Earned It' וזה השיר הגדול ביותר בקריירה שלו עד כה.
זה השיר היחיד שקיים בסרט פעמיים".
הבמאית סם טיילור-ג'ונסון אמרה כי קולו של דה ויקנד מפתה באופן מיידי, וזה מתאים לסרט בצורה "מחושמלת".
דה ויקנד טען כי הסרט והמוזיקה שלו הם כמו "התאמה שנעשתה בגן עדן".
גרסה אלטרנטיבית לסינגל, עם מבוא חדש מעט ארוך, נכללה מאוחר יותר באלבומו של דה ויקנד, Beauty Behind the Madness משנת 2015.
"Earned It" הוא שיר צ'אמבר פופ ו-R&B.
השיר נכתב בסולם של רה מינור, בקצב של 40 פעימות לדקה בחותמת זמן של 6/8. בשיר קיימת החלפה בין האקורדים Gm7 ו-Dm7, וקולו של טספיי משתרע על פני שתי אוקטבות, מ-D3 ל-D5.
"Earned It" זכה לשבחים ממבקרי המוזיקה.
מגזין רולינג סטון דירג את השיר במקום ה-39 ברשימת סוף השנה שלו של 50 השירים הטובים ביותר מ-2015; דה ויקנד מופיע פעמיים נוספות ברשימה שלו עם הסינגלים הבאים שלו, "The Hills" ו-"Can't Feel My Face" מתוך האלבום Beauty Behind the Madness.
השיר זכה בפרס גראמי, בקטגוריית "ביצוע ה-R&B הטוב ביותר" בטקס פרסי גראמי ה-58, והועמד גם לקטגוריות "שיר ה-R&B הטוב ביותר" ו"השיר הטוב ביותר שנכתב למדיה חזותית".
בנוסף, השיר קיבל מועמדות לפרס אוסקר, בקטגוריית "השיר המקורי הטוב ביותר" בטקס פרסי אוסקר ה-88.
בקנדה, "Earned It" הגיע בשיאו למקום השמיני במצעד הקנדה הוט 100. "Earned It" הגיע בשיאו למקום השלישי במצעד הבילבורד הוט 100, ובכך הפך לסינגל השני מהפסקול Fifty Shades of Grey שהגיע לעשירייה הפותחת, לאחר "Love Me like You Do" של אלי גולדינג, שהגיע גם הוא למקום השלישי.
השיר הפך לשירו השני של דה ויקנד שהגיע לעשירייה הפותחת במצעד, לאחר שיתוף הפעולה שלו עם אריאנה גרנדה ב-"Love Me Harder", שהגיע בשיאו למקום השביעי, והשיר הנמכר ביותר שלו במצעד.
השיר זכה להצלחה מסחרית גם מחוץ לארצות הברית וקנדה, והגיע לעשירייה הפותחת בעשר מדינות אחרות, בהן בריטניה וניו זילנד, תוך שהגיע ל-20 הראשונים במדינות בהן אוסטרליה, גרמניה ואירלנד.
הקליפ, אותו ביימה במאית הסרט סם טיילור-ג'ונסון, צולם בתיאטרון הארמון בלוס אנג'לס.
הוא פורסם ב-Vevo וביוטיוב ב-21 בינואר 2015, ובו כוכבת הסרט דקוטה ג'ונסון.
הוא כולל את ה-BDSM כפי שנראה בסרט.
הקליפ מציג את דה ויקנד מופיע על הבמה כקבוצת נשים חסרות חזה עם קלטת שחורה מעל שדיהן ובמצעות שגרת בורלסק של BDSM מאחוריו.
אזורתאריך יציאהפורמטחברת תקליטיםמקורארצות הברית23 בדצמבר 2014הורדה דיגיטליתריפבליק רקורדס13 בינואר 2015רדיו קצבי עכשווי24 בפברואר 2015רדיו להיטים עכשווייםאירופה10 באפריל 2015תקליטור
"Eastside" (בעברית: צד מזרחי) הוא שיר של המפיק המוזיקלי האמריקאי בני בלנקו והזמרים האמריקאים הלסי וחאליד.
השיר יצא ב-12 ביולי 2018 כסינגל הבכורה של בלנקו.
הסינגל הופיע לראשונה במצעד הבילבורד הוט 100 ב-28 ביולי 2018, במקום 56, והגיע למקום ה-9 במצעד, והיה לשיר הראשון של בלנקו שהגיע לעשרת המקומות הראשונים במצעד והשיר העשירי שלו כפזמונאי שהגיע להישג זה.
בנוסף, "Eastside" בילה שיא של 45 שבועות במצעד 40 שירי המיינסטרים של בילבורד.
מחוץ לארצות הברית, "Eastside" הגיע למקום הראשון במצעדים בניו זילנד, אירלנד, סינגפור ובריטניה, והגיעה לעשירייה הפותחת במצעדים במספר מדינות נוספות, כולל אוסטרליה, קנדה, דנמרק ונורווגיה.
תביעה בגין הפרת זכויות יוצרים
מדינהתוארעותקיםמקוראוסטרליה (ARIA)פלטינה 9×630,000איטליה (FIMI)פלטינה50,000ארצות הברית (RIAA)פלטינה 4×4,000,000בלגיה (BEA)זהב20,000בריטניה (BPI)פלטינה 3×1,800,000גרמניה (BVMI)זהב200,000דנמרק (IFPI Danmark)פלטינה 2×180,000נורווגיה (IFPI Norway)פלטינה 3×60,000ניו זילנד (RMNZ)פלטינה 3×90,000פורטוגל (AFP)פלטינה10,000צרפת (SNEP)זהב100,000קנדה (Music Canada)פלטינה 5×400,000שוודיה (GLF)פלטינה8,000,000
"Easier" (בעברית: קל יותר) הוא סינגל של להקת הפופ רוק האוסטרלית, .
השיר יצא, על ידי אינטרסקופ רקורדס, ב-23 במאי 2019, כסינגל מוביל מאלבום האולפן הרביעי שלהם, Calm.
נכון לספטמבר 2021, הסינגל הושמע למעלה מ-309 מיליון פעמים בספוטיפיי.
ב-5 ביולי 2019, הם הוציאו את הגרסה החיה לשיר.
גרסה זו הושמעה למעלה מ-4 מיליון פעמים בספוטיפיי.
ב-12 ביולי 2019, פורסם גרסת רמיקס של הצמד סיב.
גרסה זו הושמעה למעלה מ-57 מיליון פעמים בספוטיפיי.
ב-13 באוגוסט 2019, פורסם גרסת רמיקס עם צ'ארלי פות'.
גרסה זו הושמעה למעלה מ-37 מיליון פעמים בספוטיפיי.
גרסה זו הגיעה, בשיאה, למקום ה-13 בניו זילנד.
הלהקה פרסמו מספר טיזרים לפני יציאתו הרשמי של השיר, בין היתר בציון שמו של השיר ותאריך הוצאתו.
המגזין רולינג סטון תיאר את השיר כ-"אפל" וציין כי ההשראה לשיר הגיע מ-"קבוצות סינת' כבדות של שנות ה-80 וה-90, כמו דפש מוד וטירז פור פירז, ובמיוחד 'Closer' של Nine Inch Nails".
המגזין בילבורד ציין כי "הסנטימנט הנוגע ללב מתרומם על ידי השירה הנלהבת של הסולן לוק המינגס, מהפסוקים הממלמלים ועד הפלסט של השורות".
הווידאו קליפ של הסינגל, בבימויו של גרנט סינגר, יצא לראשונה ב-23 במאי 2019. נכון לספטמבר 2021, הווידאו קליפ נצפה למעלה מ-59 מיליון פעמים.
שנה פרס קטגוריה תוצאה הערות 2020 פרסי BMIשיר השנה
מדינהתאריםמכירותאוסטרליה (ARIA)פלטינה ×2140,000קנדה (Music Canada)פלטינה80,000דנמרק (IFPI Danmark)זהב45,000ניו זילנד (RMNZ)זהב15,000פולין (ZPAV)פלטינה20,000הממלכה המאוחדת (BPI)כסף200,000ארצות הברית (RIAA)פלטינה1,000,000
אזורתאריךפורמטגרסהחברת תקליטיםהערותעולם 23 במאי 2019הורדה דיגיטלית, הזרמת מוזיקהמקורית אינטרסקופ איטליה 24 במאי 2019 להיט רדיו עכשווי יוניברסל ארצות הברית 28 במאי 2019 אינטרסקופעולם 12 ביולי 2019הורדה דיגיטלית, הזרמת מוזיקה רמיקס של סיב 7 באוגוסט 2019גרסה חיה13 באוגוסט 2019רמיקס של צ'ארלי פות'
"Easy on Me" (בעברית: "[תהיה] עדין איתי") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30. השיר יצא לאור ב-15 באוקטובר 2021, על ידי חברת התקליטים קולומביה רקורדס, כסינגל המוביל מתוך האלבום.
"Easy on Me" הוא שירה הראשון של הזמרת מזה שש שנים.
מילות השיר עוסקות בנוסטלגיה, חרטה ומחילה, ומייצגות את תחינתה של אדל לבנה, כשהיא מבקשת ממנו לסייע לה לנתב מחדש את חייה לאחר גירושיה מבן זוגה לשעבר.
מבקרי המוזיקה ביקרו את "Easy on Me" בחיוב, ושבחו את מילותיו הנוקבות, השירה הרגשית וההפקה המינימלית, אם כי היו שגרסו שהוא אינו מתעלה על שיריה הקודמים.
ב-15 באוקטובר 2021 יצא וידאו קליפ נלווה, הממשיך את קו העלילה שהוצג בקליפ לשיר "Hello" של אדל משנת 2015. בקליפ, היא מתפנה מהבית המוצג "Hello" ויוצאת משם כשהיא נוהגת ברכב.
הקומיקאי אלן קאר, חבר קרוב של אדל, רמז ש-30 ייצא בשנת 2021, ותיאר את הקטעים ששמע ממנו כ"מדהימים", במהלך ריאיון ל-Grazia UK.
עוד נודע, כי הזמרת-יוצרת האמריקאית טיילור סוויפט, הקדימה את צאת אלבומה, Red (Taylor's Version), בשבוע.
הדבר אישש את הטענה שאדל עתידה לחזור עם סינגל ואלבום חדשים; דבר שהוביל את סוויפט להקדים בשבוע את צאת אלבום ההוצאה החוזרת השני שלה.
ב-5 באוקטובר 2021, פורסם באופן רשמי טריילר הווידאו קליפ של "Easy on Me".
הוא כולל צילומים בשחור-לבן וקטע קצר מהשיר עצמו.
עם יציאתו, "Easy on Me" זכה לביקורות חיוביות מטעם מבקרי המוזיקה העכשוויים.
ניל מק'ורמיק מדיילי טלגרף כינה את השיר כ"סינגל קאמבק נועז", וטען שיש ניגוד לעיבוד הפסנתר הפשוט שלו לבין הפקת הבלדה הקודמת של אדל, "Hello".
הוא העניק לשיר חמישה מתוך חמישה כוכבי זהב בסך הכול, וכתב: "לאדל יש את הקול העמוק ביותר בעולם.
והיא מבטאת את ליבה בשיר הזה".
ג'וצ'ן אמבלי מ-Evening Standard שיבח את "Easy on Me" בזכות נגינת הפסנתר ה"תובענית", השירה ה"אלגנטית" והמנגינות ה"נרגשות" שבו.
לדבריו, השיר מעיד על התנגדותה של אדל ליצור מוזיקת פופ פשוטה, תוך הימנעות מהייפרפופ והיצמדות לשורשים המוזיקליים שלה.
מעבר לכך, הרגיש אמבלי שהשיר "לא ממש משחזר את הצער החבוי ב-"Someone like You" משנת 2011, או הקולות ב-"Hello" משנת 2015, אך הוא חזק לא פחות".
ניק לוין מ-NME הכריז שאדל "מעולם לא נשמעה טוב יותר כפי שהיא נשמעת ב-"Easy on Me", המהווה קאמבק".
בישראל, הופנו כלפי השיר ביקורות חיוביות רבות מטעם אתרים וגופים כדוגמת ynet, הארץ, וואלה, ישראל היום, תאגיד השידור הישראלי, ומאקו.
מבקרת המוזיקה אלכסנדרה פולארד, מטעם אינדפנדנט, סברה שב-"Easy on Me" פונה אדל "לבנה בן התשע, כשהיא מנסה להסביר לו מדוע בחרה לפרק את החיים שהוא מכיר".
פולארד העריכה את השירה ה"עוצמתית", את המילים ה"סנטימנטליות", את הצליל ה"מלוטש" ואת הלחן המזכיר את זה של השיר "Exile" (2020), מאת הזמרת-יוצרת האמריקאית טיילור סוויפט, בהשתתפות הלהקה, בון איבר.
עם זאת היא גרסה שהפזמון פחות קליט מזה של "Hello".
עם יציאתו של השיר "Easy on Me" ברבעון האחרון של שנת 2021, השיר הצליח להיות מועמד בכמה פרסים.
בטקס פרסי בחירת הקהל לשנת 2021, השיר הועמד עבור "השיר והקליפ הטוב ביותר" של השנה, אך הפסיד ל"Butter" של BTS.
בטקס פרסי המוזיקה הבריטית לשנת 2022, השיר מועמד בתור "הסינגל הבריטי הטוב ביותר".
הטריילר של הקליפ הרשמי של השיר פורסם ב-5 באוקטובר 2021, וכלל תמונות שצולמו בשחור-לבן.
הוא צולם בקוויבק ב-15 וב-16 בספטמבר 2021, וביים אותו יוצר הסרטים הקנדי קסבייה דולן, שביים בעבר את הקליפ של "Hello" בשנת 2015. הצילומים התקיימו ב-Chemin Jordan וב-Domaine Dumont Chapelle Ste-Agnès בסאטון, קוויבק.
הקליפ נפתח בצילומים בשחור-לבן ועובר לצבע בהמשך, כשהקצב של השיר מתגבר לאורכו.
אדל מתפנה מהבית ויוצאת משם ברכב מלא רהיטים, כאשר דפים רבים עם תווי מוזיקה עפים מהחלונות האחוריים של המכונית ומתפזרים בכל רחבי הכביש.
הקליפ צבר 40.1 מיליון צפיות ביוטיוב תוך 24 שעות ממועד צאתו, והפך לקליפ הנצפה ביותר של אדל בפרק זמן זה, כשהוא שובר את השיא הקודם של "Hello" שצבר 27.7 מיליון צפיות.
הקליפ קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65.
עם ההשמעות שהוא צבר ב-15 באוקטובר 2021, "Easy on Me" שבר את שיא כל הזמנים הזמנים לצבירת השמעות הן בספוטיפיי והן באמזון מיוזיק (שיא שהוחזק על ידי "Butter" של BTS).
השיר צבר 19.75 מיליון השמעות בפלטפורמת ספוטיפיי ביממה שיצא; שיא של כל הזמנים ליממת ספירה של השמעות.
השיר גם שבר את שיא השיר המושמע ביותר ביממה אחת בממלכה המאוחדת עם למעלה מ-3.2 מיליון השמעות.
בארצות הברית, "Easy on Me" שבר את שיא השיר המושמע ביותר בתולדות הרדיו האמריקאי והפך לשיר הראשון שהתווסף ביותר בחמישה פורמטים שונים ברדיו (פופ, עכשווי למבוגרים, פופ למבוגרים, אלטרנטיבי למבוגרים ו-R&B) בשבוע בודד.
"Easy on Me" הופיע לראשונה במקום ה-68 במצעד הבילבורד הוט 100 על בסיס חמש שעות של ספירה (שאירעה ב-15 באוקטובר 2021).
בטווח הזמן הזה, השיר צבר 3.1 מיליון השמעות, 3.1 מיליון ניגונים ברדיו ונמכר בלמעלה מ--14,800 עותקים דיגיטליים; הוא הפך לשירה ה-14 של אדל שנכנס למצעד.
בשבוע השלישי, השיר צבר 53.9 מיליון השמעות, 65 מיליון ניגונים ברדיו ונמכר בלמעלה מ--64,000 עותקים דיגיטליים.
"Easy on Me" נכנס לכמה מצעדים נוספים במצעדי הבילבורד האחרים שבארצות הברית.
השיר נמנה ללהיט הטוב ביותר מבין כמה להיטים שהגיעו למקום הראשון במצעד הבילבורד הוט 100 של מגזין בילבורד, כאשר שהה בפסגת המצעד עם דאבל נקודות מהשיר שהגיע למקום השני, "Stay" של דה קיד לארוי וג'סטין ביבר.
השיר שהה במקום הראשון במשך תשעה שבועות לא רצופים.
במצעד הבילבורד גלובל 200 הופיע לראשונה במקום ה-195.
בממלכה המאוחדת, "Easy on Me" הופיע לראשונה במקום הראשון במצעד הסינגלים הבריטי בשבוע שהסתיים ב-28 באוקטובר 2021, עם מכירות של למעלה מ-217,300 עותקים בשבוע הראשון לצאתו.
אותו שבוע המכירות הפך לשבוע המכירות הגדול ביותר מאז זה של "Shape of You" של אד שירן (2017).
"Easy on Me" צברה 24 מיליון השמעות בממלכה המאוחדת בשבוע הראשון לצאתו, ושברה את השיא של השיר המושמע ביותר בשבוע אחד, שהוחזק בעבר על ידי "" של אריאנה גרנדה (2019).
בשאר העולם, "Easy on Me" הופיע לראשונה בראש מצעד הסינגלים ה-ARIA של אוסטרליה, והפך לשיר השלישי שלה שהגיע לפסגה אחרי "Someone like You" ו-"Hello".
בגרמניה, "Easy on Me" הגיעה היישר למקום הראשון במצעד הסינגלים של המדינה.
באיטליה, "Easy on Me" הופיע לראשונה במקום הראשון במצעד הסינגלים של FIMI, והפך לחמישי שלה שעשה זאת.
בישראל, השיר נכנס היישר למקום הראשון במצעד ההשמעות של מדיה פורסט.
מספר שבועות לאחר מכן, כבש השיר את המקום הראשון גם במצעד השבועי של גלגלצ.
במצעדי סוף השנה, זכה השיר בתואר "שיר השנה" לשנת 2021 הן במצעד השנתי של גלגלצ ומאקו, והן במצעד השנתי של אקו 99FM ווואלה.
בדצמבר 2021, כאן 88 סיכם את שירי השנה לשנת 2021 ודירג את השיר במקום השישי במצעד שירי השנה לשנת 2021.
מקוםתאריםמכירותאוסטרליה (ARIA)פלטינה 6×420,000איטליה (FIMI)זהב35,000ארצות הברית (RIAA)פלטינה1,000,000ברזיל (Pro-Música Brasil)יהלום 3×600,000הממלכה המאוחדת (BPI)זהב400,000ניו זילנד (RMNZ)זהב15,000 מכירות + הזרמת מדיה בלבד
"Easy Love" הוא סינגל הבכורה של המפיק המוזיקלי הבריטי, סיגלה, שיצא, על ידי מיניסטרי אוף סאונד, ב-4 בספטמבר 2015. בשיר נמצאת דגימה מהשיר "ABC" של חמישיית הג'קסונים.
נכון לאפריל 2024, השיר הושמע למעלה מ-360 מיליון פעמים בספוטיפיי.
הווידאו קליפ של השיר, שצולם ברחבי לוס אנג'לס, קליפורניה, יצא בערוץ היוטיוב של סיגלה ב-4 באוגוסט 2015. נכון לדצמבר 2021, הווידאו קליפ, שמציג את צמד הרקדנים הקנדי-פיליפיני, Lucky Aces, נצפה למעלה מ-167 מיליון פעמים.
מדינהתוארמכירותאוסטרליה (ARIA)פלטינה70,000בלגיה (BEA)זהב10,000דנמרק (IFPI Danmark)פלטינה90,000גרמניה (BVMI)זהב200,000איטליה (FIMI)זהב25,000ניו זילנד (RMNZ)פלטינה15,000*נורווגיה (IFPI Norway)פלטינה40,000ספרד (PROMUSICAE)זהב20,000שוודיה (GLF)2× פלטינה80,000הממלכה המאוחדת (BPI)פלטינה600,000
אזורתאריךפורמטחברת תקליטים אירלנד 4 בספטמבר 2015 הורדה דיגיטליתמיניסטרי אוף סאונד
"Easy Love" הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-6 באוקטובר 2017, ונכלל באלבום האוסף של לאוב, I Met You When I Was 18 (The Playlist).
הווידאו קליפ של השיר הועלה בערוץ היוטיוב של לאוב ב-6 באוקטובר 2017. נכון לדצמבר 2021, הווידאו קליפ נצפה למעלה מ-19 מיליון פעמים.
מייק ואס, מ-Idolator, נתן ביקורת חיובית לשיר ואמר כי השיר הוא "בופ גלי על הטירוף הזמני הידוע גם בשם אהבה".
"Eat Your Salad" (בעברית: "אכול את הסלט שלך") הוא שיר באנגלית של ההרכב הלטבי ציטי זני, והוא ייצג את לטביה באירוויזיון 2022 בטורינו, איטליה.
ב-7 באוקטובר 2021 פתחה רשות השידור הלטבית (LTV) את תקופת הגשת השירים ל-"Supernova 2022", הקדם הלטבי לאירוויזיון, שנסגרה לאחר כחודשיים.
כל השירים נדרשו להיכתב על ידי אזרח לטביה בן 16 ומעלה.
סופרים ממדינות זרות הורשו לכתוב שירים לקדם, בתנאי שהם היוו שליש מסך מצבת כותביו.
ב-5 בינואר 2022 פורסמה רשימת האמנים המתמודדים בקדם הלטבי לאירוויזיון, ציטי זני בתוכה עם שירם "Eat Your Salad".
ב-5 בפברואר 2022 התמודדו ציטי זני בחצי הגמר והעפילו לגמר, שנערך ב-12 בפברואר באותה השנה, בו זכו במקום הראשון ובזכות לייצג את לטביה באירוויזיון.
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד ובריטניה) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר.
לטביה הוכנסה לחצי הגמר הראשון, שהתקיים ב-10 במאי 2022, בו היא הופיעה במחצית הראשונה של המופע.
לטביה הופיעה שנייה, לאחר אלבניה ולפני ליטא.
ב-10 במאי 2022 ביצעה ציטי זיני את "Eat Your Salad" על בימת חצי הגמר הראשון של אירוויזיון 2022. הלהקה נכשלה בניסיון להעפיל לגמר התחרות, שהתקיים ב-14 במאי.
לאחר התחרות התברר כי מיקומה בחצי הגמר היה 14 עם 55 נקודות.
לטענת חברי הלהקה, "Eat Your Salad" הוא שיר המעלה את המודעות לנושא כאוב כמו טבעונות בדרך קלה, שנעימה להאזין לה.
ההשראה לכתיבת השיר נעוצה בחבר הלהקה יאניס, שהיה טבעוני.
בעת שהלהקה נפגשה לכתוב את השיר, הוא לבש חולצה עליה כתוב "Instead of meat, I eat pussy" ("במקום בשר, אני אוכל פות").
משפט זה הפך למשפט הפותח של "Eat Your Salad".
יאניס הסביר כי אהבתו לטבעונות דומה לזו לנשים.
הפזמון מעודד ומזמין אנשים להצטרף למעגל הטבעונים הבינלאומי באמצעות שימוש בתארים כמו "אדם טבעוני הוא סקסי מאוד".
Earth 2 היא סדרת טלוויזיה אמריקאית בסוגת מדע בדיוני ששודרה ברשת NBC מ-6 בנובמבר 1994 ועד 4 ביוני 1995. הסדרה שודרה עונה אחת ובה 21 פרקים.
הסדרה עוקבת אחר המסע וההתיישבות של משלחת קטנה בשם פרויקט עדן, במטרה לנסוע לכוכב לכת דמוי כדור הארץ בשם G889 בניסיון למצוא תרופה למחלה הנקראת "התסמונת".
הסדרה נוצרה על ידי מייקל דוגן, קרול פלינט, מארק לוין ובילי ריי, בהפקת אמבלין אנטרטיינמנט ו- Universal Television, וצולמה בעיקר בצפון ניו מקסיקו סביב אזור סנטה פה.
המוזיקה של הסדרה הולחנה על ידי דייוויד ברגאו, והמפיקים בפועל היו מייקל דוגן, מארק לוין וקרול פלינט.
והייתה מועמדת ל פרס אמי לבידור בפריים טיים, פרס סאטורן, ופרסים נוספים.
בשנת 2005 יצאה הסדרה כולה ב-DVD בסט של 4 דיסקים.
בשנת 2192 רוב האוכלוסייה האנושית ברחה מכדור הארץ כדי לחיות בתחנות חלל גדולות הסובבות סביב כדור הארץ.
רק מספר קטן של בני אדם נותר על פני כדור הארץ מכיוון שכדור הארץ הפך ברובו בלתי ניתן למגורים.
בנו בן השמונה של המיליארדרית דבון אדייר, יוליסס, לקה במחלה נדירה וקטלנית בשם "התסמונת", מצב שקיומה אינו מוכר על ידי הממשלה והקהילה הרפואית.
ההנחה הייתה שמחלה זו, הפוגעת בילדים בלבד, נגרמת איכשהו מהיעדר סביבה דמוית כדור הארץ.
רוב הילדים שנולדים עם המחלה אינם חיים מעבר לגיל תשע.
נואשת להציל את בנה, דבון מרכיבה משלחת במאמץ ליישב כוכב לכת במרחק של 22 שנות אור מכדור הארץ, עליו יכולות להתיישב משפחות אחרות עם חברים שנפגעו מאותה התסמונת.
להתיישבות החדשה בשם 'ניו פסיפיקה' התנגד הממשל בכדור הארץ.
ניטור סודי אחר רכב החלל של המשלחת וחדירת סוכנים, מאיימים על יצירת המושבה 'ניו פסיפיקה'.
שעות לפני שהקבוצה של אדייר מתכוונת לעזוב, מתגלה פצצה שאמורה להתפוצץ בשעה שבה הספינה תצא.
פרויקט עדן עוזב מיד, מפיל את הפצצה לפני הפיצוץ.
חברי המשלחת מגלים כי הפצצה הוטמנה על ידי הממשל בכדור הארץ כדי לעצור את הספינה מלעזוב.
22 שנים מאוחר יותר, הספינה מגיעה ל-G889, אך היא נוחתת במרחק רב מאתר הנחיתה המתוכנן עקב תקלה טכנית.
כשהקבוצה שלה מפוזרת על הפלנטה והאספקה חסרה, דבון מארגנת את הניצולים שהיא יכולה למצוא ומתחילה לנסוע מערבה לאתר המתוכנן של ניו פסיפיקה.
במהלך המסע לניו פסיפיקה, חברי המשלחת למדו אט אט להתמודד עם החיים בעולם זר, שבהתחלה נראה כמו כדור הארץ מבחינת תנאי השטח, אך בהדרגה מתגלה כבעל אקולוגיה שונה, הכולל לפחות שני מינים ילידים שונים, אחד מהם ה'טריאנים' המסוגלים לתקשר טלפתית, וליצור שקעים ומנהרות בכוכב הלכת.
עם חלוף הזמן הניצולים למדים שהמועצה - קבוצה ממשלתית שנראה כי היא מחזיקה את רוב הכוח על תחנות החלל - רוצה להשיג שליטה על G889.
בנה של דבון, יוליסס, נרפא על ידי הטריאנים והחל להפגין כמה מהמאפיינים הייחודיים שלהם.
הנוף והאקלים של כוכב הלכת החדש שבו התרסקה הספינה נראים מאוד כמו של אקלים קשה יותר על פני כדור הארץ, כמו דרום מערב ארצות הברית.
באזור זה מתגלים שלושה מינים שונים של חיים על ידי דבון אדייר וחברי המשלחת.
זמן קצר לאחר ההגעה מגיעים חברי המשלחת למגע עם גזע אינטליגנטי למחצה של סוחרים ואוכלי נבלות בשם גרנדלר.
לאחר זמן מתגלה כי רוק גרנדלר הוא למעשה תרופה לכל מחלה.
בחקירה נוספת, הקבוצה נתקלת במין ילידים תת-קרקעי אינטליגנטי בשם הטריאנים, שנראה שיש להם מערכת יחסים סימביוטית עם כדור הארץ ויכולים לתקשר עם חברי המשלחת רק דרך חלומות שמעטים מהם מבינים.
מין נוסף הוא הקובס, יצורים קטנים דמויי קוף עם עיניים גדולות.
לקובאס יש טפרים חדים, שבהם הם משתמשים כמו חצים כדי לנטרל את מקור המזון המיועד שלהם.
לאחר שנפגע על ידי הטופר, הקורבן נופל לתרדמת כמעט מוות למשך יומיים עד שלושה, אך מתעורר ללא נזק קבוע.
לקובס יש כישרון גדול לחיקוי.
הם ידידותיים כלפי אלה המיודדים אליהם, אך ממהרים להגן על עצמם מפני טורפים אפשריים.
במהלך הסדרה לומדים חברי המשלחת שהם לא בני האדם היחידים על הפלנטה, הכוכב שימש בעבר כמושבת עונשין כדי שהממשלה תוכל ללמוד יותר על איך ליישב אוכלוסייה אנושית על כוכב הלכת.
הסדרה פורצת דרך בעלילה בעצם הצבת דבון אדייר כאחת המפקדות הראשונות בתוכנית טלוויזיה מדע בדיוני, שהקדימה את קפטן קתרין ג'יינוויי הידועה יותר מסע בין כוכבים: וויאג'ר ביותר מחודשיים.
העלילה הכוללת של התוכנית ומאפיינים שונים עזרו לפתח את השערת גאיה, בעיקר דרך התסמונת, השפעותיה על ילדים רבים, והריפוי שלאחר מכן של המחלה לאחר שפרויקט עדן הגיע ל-G889.
שלושה רומנים של Earth 2 פורסמו בין דצמבר 1994 למאי 1995. הראשון היה רומן של סדרת הבכורה בשני חלקים.
שני הנותרים היו סיפורים מקוריים.
Earth 2: רומן (מליסה קרנדל, דצמבר 1994)
Puzzle: (שון דלטון, פברואר 1995)
Leather Wings (ג'ון וורנהולט, מאי 1995)
EarthBound (ביפנית: Mother 2: Gīgu no Gyakushū) הוא משחק תפקידים ממוחשב שפותח על ידי APE ו-HAL Laboratory ופורסם על ידי נינטנדו עבור קונסולת ה-SNES.
הוא יצא לאור לראשונה ביפן באוגוסט 1994, ובצפון אמריקה ביוני 1995. המשחק מכיל את נס וחבורתו (פאולה, ג'ף ופו), שנוסעים בעולם כדי לאסוף מנגינות משמונה מקומות קדושים, במטרה להביס את החייזר גיגאס.
ל-EarthBound הייתה תקופת פיתוח ממושכת שנפרשה על פני חמש שנים.
הצוות הראשי שלה, שפיתח במקור את המשחק הקודם בסדרה, Mother, כלל את הכותב/במאי שיגסאטו איטוי ואת המתכנת הראשי סאטורו איווטה, כמו גם את המלחינים קייצ'י סוזוקי והירוקאזו טנאקה, ששילבו מגוון רחב של סגנונות בפסקול המשחק, כגון סלסה, רגאיי ודאב.
רוב חברי הצוות האחרים לא פיתחו את המשחק המקורי, והמשחק היה מועמד לביטול פעמים חוזרים ונשנים עד שאיווטה הצטרף לצוות.
המשחק תוכנן לצאת במקור בינואר 1993, אבל הושלם בסביבות מאי 1994.
EarthBound, המבוסס על תיאור ייחודי של אמריקנה ותרבות המערב, ערער את מסורות משחקי התפקידים הפופולריות על ידי הצגת תפאורה מודרנית תוך פרודיה על מספר יסודות של הז'אנר.
איטוי רצה שהמשחק יגיע ללא-גיימרים עם הטון הזה בכוונה; לדוגמה, הדמויות משתמשות בפריטים כמו מחק העיפרון (Pencil Eraser) כדי להסיר פסלי עיפרון (Pencil Statues), חוות הזיות במשחק ונלחמות באויבים משונית כמו ערימות של קיא, מוניות ומקקים אלימים.
לקראת יציאתו האמריקאית, המשחק שווק עם קמפיין קידום מכירות בתקציב של 2 מיליון דולר שהכריז בלעג "המשחק הזה מסריח".
משחקי המילים וההומור של המשחק עובדו מחדש על ידי המתרגם מרקוס לינדבלום.
מכיוון שהמשחק המקורי לא שוחררה מחוץ ליפן, Mother 2 נקראה EarthBound כדי למנוע בלבול.
למרות שהוא התקבל בצורה חיובית על ידי הקהל היפני, EarthBound זכה להכרה מעטה בארצות הברית.
עיתונאים ייחסו זאת לשילוב של גרפיקה פשוטה, מסע שיווק סאטירי וחוסר עניין בשוק בז'אנר.
בשנים שלאחר מכן, המשחק הוליד קהילת מעריצים מסורה שדגלה בהכרה של הסדרה, במיוחד לאחר שנס הופיע כדמות ב-Super Smash Bros.
EarthBound כולל אלמנטים רבים של משחקי תפקידים מסורתיים: השחקן שולט בקבוצה של דמויות שנוסעות בעולם הדו-ממדי של המשחק המורכב מכפרים, ערים, מערות ומבוכים.
לאורך הדרך, השחקן נלחם בקרבות נגד אויבים ומקבל נקודות ניסיון עבור ניצחונות.
אם מספיק נקודות ניסיון הצטברו, רמת הדמות תעלה.
הרמה קובעת את הכוחות של הדמות, כגון התקפה, הגנה ונקודות הפגיעה המקסימליות (HP) ונקודות הנפש (PP) של כל דמות.
בניגוד לשאר משחקי התפקידים בתקופה זו (שהשתמשו במפה בשביל, ב-EarthBound העולם הוא חלק לחלוטין, ללא הבחנה בין ערים לעולם החיצון.
מרכיב לא מסורתי נוסף הוא הפרספקטיבה המשמשת את העולם.
המשחק משתמש בהקרנה אלכסונית, בעוד שרוב משחקי ה-RPG הדו-ממדיים משתמשים בתצוגה "מלמעלה למטה" על רשת או בפרספקטיבה איזומטרית.
כמו קודמו, EarthBound Beginnings, המשחק משתמש במפגשים אקראיים.
כאשר מתרחש מגע בין דמות לאחד מהאויבים שנוצרו באקראי, המסך משתנה למצב קרב.
בלחימה, ברגע שה-HP של אויב או דמות מגיעה לאפס, אותו אויב או דמות מאבדים הכרה.
יש סיכוי שהשחקן יקבל פריט לאחר הקרב.
פקודות קרב כוללות תקיפה, ריגול (חושפת חולשת אויב), שיקוף (מחקה אויב) ובריחה מקרב.
דמויות יכולות גם להשתמש בפעולות PSI הדורשות PP (נקודות קסם).
ברגע שלכל דמות מוקצית פקודה, הדמויות והאויבים מבצעים את פעולותיהם בסדר שנקבע לפי מהירות הדמות ומחולל מספרים אקראיים.
בכל פעם שדמות מקבלת נזק, מדד ה-HP "מתגלגל" בהדרגה למטה, בדומה למונה מכני.
זה מאפשר לשחקנים הזדמנות לרפא את הדמות או לנצח בקרב לפני שהמונה יגיע לאפס, שלאחר מכן הדמות מאבדת הכרה.
מכניקה זו זה אינו חל על אויבים, שעבורם חוסר הכרה הוא מיידי וניתן להפוך אותו רק עם ריפוי PSI.
אם כל הדמויות הופכות ללא הכרה, המשחק עובר למסך אחר, ושואל אם השחקן רוצה להמשיך לשחק.
תגובה חיובית מחזירה את נס, בהכרה, לנקודת השמירה האחרונה, עם מחצית מהכסף שלו בזמן תבוסתו, ועם חבריו עדיין מחוסרי הכרה.
אם הצד יוצר קשר עם אויב מאחור (מסומן על ידי מערבולת ירוקה שקופה שממלאת את המסך), השחקן מכה תמיד את המכה הראשונה כאשר מצב הקרב מתחיל.
אם האויב יוצר קשר עם השחקן מאחור, המערבולת אדומה, והאויב מכה את המכה הראשונה.
עדיפות נייטרלית מסומנת על ידי מערבולת שחורה.
קרבות עם אויבים חלשים יותר מנצחים באופן אוטומטי, מבלי שנכנסים למצב קרב, ומפלצות חלשות יותר יברחו מפני נס וחבריו במקום לרדוף אחריהם.
כסף מתקבל בעקיפין מאביו של נס.
בכל פעם שהשחקן מנצח בקרב, אביו של נס מפקיד כסף בחשבון שניתן למשוך בכספומטים.
בערים, שחקנים יכולים לבקר בחנויות שונות בהן ניתן לקנות כלי נשק, שריון ופריטים.
ניתן ללבוש כלי נשק ושריון כדי להגביר את כוח הדמות וההגנה.
בנוסף, ניתן להשתמש בפריטים למספר מטרות, כמו ריפוי.
עיירות מכילות גם כמה בניינים שימושיים אחרים כמו בתי חולים שבהם ניתן לרפא שחקנים תמורת תשלום.
EarthBound מתרחש בשנות ה-90, מספר שנים לאחר אירועי Mother, במדינה הבדיונית איגללנד (Eagleland).
השחקן מתחיל כילד צעיר בשם נס וחוקר התרסקות מטאוריט סמוך עם שכנו, פוקי, כדי למצוא את אחיו של פוקי, פיקי.
הם מגלים שכוח זר, גיגאס (Giygas), עטף וכילה את העולם בשנאה וכתוצאה מכך הפך חיות, בני אדם וחפצים ליצורים זדוניים.
יצור קטן דמוי דבורה מהעתיד בשם באז-באז (Buzz Buzz) מורה לנס לאסוף מנגינות באבן משמונה מקומות קדושים כדי לעצור את הכוח מראש, אך נהרג זמן קצר לאחר מכן כאשר אמם של פוקי ופיקי חושבת שהוא חרק והורגת אותו.
נס פוגש את שקרן מגזימן, אשר מראה לו פסל זהוב אשר כרה במכרה מתחת לביתו.
הם מגלים שפוקי היה שותף למזימותיהן של הכת.
כאשר הם חוזרים לטוסון, נס מקבל 10,000 דולר על כך שהציל את פאולה, הוא משלם את סכום הכסף כדי לשחרר להקה שנתקעה בחובות, אשר מסכימים להסיעם לעיר הבאה.
הם ממשיכים לכפר ת'ריד (Threed) שורץ הזומבים, שם שניהם נופלים למלכודת.
לאחר שפאולה מורה בטלפתיה לג'ף מפנימיית ווינטרס (Winters) לחלץ אותם, ג'ף מגיע אליהם במכשיר בשם סקיי ריידר (Sky Rider), אשר מתרסק ונהרס.
הם מקבלים מילד התפוח את נייר הזומבים אשר מטרתו ללכוד זומבים ומניחים אותו בקרקס הגדול.
הם ממשיכים לעמק שבתאי (Saturn Valley), כפר מלא במין יצורים הנקראים מר שבתאי (Mr.
Saturn) המשועבדים למאסטר בלץ', אחד מהמשרתים של גיגאס אשר גם אחראי לזומבים בת'ריד.
הם ממשיכים ומגלים שכל הזומבים בת'ריד נתפסו ונוסעים אל העיר הגדולה פורסייד (Fourside), שם פאולה נחטפת והם מגלים שפסל המאני מאני משפיע על ראש העיר וגורם לצרות, מוסתר במחסן של בית הקפה (בר, בגרסה היפנית).
כאשר מוצאים את המאני מאני נכנסים לעולם מעוות של העיר פורסייד אשר נקרא מונסייד (Moonside) שבסופו הם משמידים את הפסל.
הם חוזרים אל ראש העיר, מצילים את פאולה ומתכוונים לטוס לאתר הנופש סאמרס (Summers) על חוף הים, אך פוקי, אשר עבד עם ראש העיר, חטף את המסוק שהיה אמור לקחת אותם.
במקום זאת, הם טסים במכשיר מחודש של הסקיי ריידר, אשר אביו של ג'ף, ד"ר אנדונאטס, הכין.
הם מתרסקים על החוף של סאמרס, שם מצטרף אליהם פו מכפר דלאם (Dalaam).
החבורה ממשיכה לנסוע למדבר סקארבה (Scaraba), שם משיגים אוצר מפירמידה, פוגשים את איש המבוכים (Dungeons Man) אשר עוזר להם להגיע לביצת החושך העמוקה (Deep Darkness) ,שם האוצר שמצאו עוזר להם לראות בחושך המוחלט.
הם מגיעים לכפר נוסף של יצורים ביישנים בשם טנדה, עוזרים להם להתגבר על ביישנותם ונופלים לעולם תחתון נשכח שבו חיים דינוזאורים.
כאשר האבן מתמלאת בכל 8 המנגינות, נס מבקר את מג'יקנט (Magicant), מיקום סוריאליסטי במוחו שבו הוא נלחם בצד האפל של מוחו.
עם החזרה לאיגללנד, נס וחבריו נוסעים אחורה בזמן כדי להילחם בגיגאס, במכונה אשר נוצרה על ידי ד"ר אנדונאטס, ילד התפוח ומר שבתאי, ומעבירים את נשמתם לרובוטים כדי לא להרוס את גופם במסע בזמן.
הקבוצה מגלה מכשיר שמכיל את גיגאס, אך הוא נשמר על ידי פוקי, אשר סייע לגיגאס לאורך כל הדרך ומשתמש בטכנולוגיה חייזרית.
לאחר שהובס בקרב, פוקי מכבה את המכשיר, משחרר את גיגאס ומאלץ את הקבוצה להילחם בחייזר, שכוחו האינסופי הופך אותו להתגלמות בלתי מובנת של רוע וטירוף.
במהלך הקרב, פאולה מושיטה יד לתושבי כדור הארץ, ובסופו של דבר לשחקן מבעד למסך (המשחק מבקש את שמו של השחקן באמצע המשחק), כדי שיתפללו לשלומם של החברים.
התפילות מצליחות לנצל את חולשתו הקטלנית של גיגאס - רגשות אנושיים - ולהביס את החייזרים.
בסצנה שלאחר כתוביות הסיום, נס, שחייו חזרו לשגרה בעקבות תבוסתו של גיגאס, מקבל פתק מפוקי, שמאתגר את נס לבוא ולמצוא אותו.
משחק ה-Mother הראשון שוחרר עבור ה-NES בשנת 1989. EarthBound פותח במשך חמש שנים על ידי Ape ו-HAL, ופורסם באמצעות נינטנדו.
המשחק נכתב ועוצב על ידי הסופר, המוזיקאי והמפרסם היפני שיגסאטו איטוי, והופק על ידי סאטורו איווטה, שהפך לנשיא ומנכ"ל נינטנדו.
המשחק נוצר עם צוות פיתוח שונה מזה של המשחק המקורי, ורוב חבריו היו רווקים ומוכנים לעבוד כל הלילה על הפרויקט.
הפיתוח ארך הרבה יותר זמן מהמתוכנן והיה נתון לאיום חוזר ונשנה של ביטול.
איטוי אמר שהמצוקות הקשות של הפרויקט נפתרו כאשר איווטה הצטרף לצוות.
צוות HAL (בהנהגת המתכנת הראשי איווטה) עבד על תכנות המשחק, בעוד שצוות Ape (בהנהגת המתכנת הראשי קוג'י מלטה) עבד על עיצוב המשחק.
המשחק ממשיך את הסיפור של Mother בכך שגיגאס מופיע שוב בתור האנטגוניסט (כי לא מת בסוף הכותר הראשון).
לשחקן יש אפשרות לבחור אם להמשיך את הסיפור של הגיבור על ידי בחירה אם לקרוא לדמות השחקן שלו בשם זהה למקור.
איטוי שקל ליצור משחק המבוסס על מסע חלל בין-כוכבי, אך ביטל את רעיון זה כעבור ארבעה חודשים.
הוא ביקש ליצור משחק שיפנה לאוכלוסיות ששיחקו פחות במשחקים, כמו בנות.
הכותרים של סדרת Mother בנויים על מה שאיטוי נחשב "פראות פזיזה", שם הוא יציע רעיונות שעודדו את הצוות שלו לתרום דרכים חדשות להצגת סצנות במדיום משחקי הווידאו.
הוא ראה את הכותרים בראש ובראשונה כמשחקים ולא כ"תסריטים גדולים של תרחישים".
איטו אמר שהוא רצה שהשחקן ירגיש רגשות כמו "מבוהלת" בעת משחק המשחק.
הכתיבה של המשחק הייתה בכוונה "מוזרה ומטופשת" באופייה, ונכתבה בכתב הקאנה היפני כדי לתת לדיאלוג תחושה של שיחה.
איטוי חשב על שמות ברירת המחדל של שחקן-דמות כאשר הוא לא אהב את ההצעות של הצוות שלו.
רבות מהדמויות היו מבוססות על אישיות מהחיים האמיתיים.
לדוגמה, כורי המדבר עוצבו על בסיס מנהלים ספציפיים מחברת בנייה יפנית.
דיאלוג הקרב האחרון עם גייגס התבסס על זכרונותיו של איטוי בסצנה טראומטית מתוך סרט השינטוהו "השוטר הצבאי והיפהפייה המבותרת", שצפה בו בטעות בילדותו.
איטוי התייחס לאנימציות הרקע של הקרב כ"סם וידאו".
אותו מומחה יצר כמעט 200 מהאנימציות הללו, ועבד רק על רקע במשך שנתיים.
לאחר יציאת המשחק הראשון בסדרה, המלחינים קייצ'י סוזוקי והירוקאזו טנאקה חזרו לעשות את פסקול EarthBound, יחד עם אנשי הצוות החדשים הירושי קנאזו וטושיוקי יואנו.
בהשוואה ל-Mother, איטוי אמר של-EarthBound היו יצירות "ג'אזיות" יותר.
סוזוקי אמר ל-Weekly Famitsu שה-Super NES מעניק לצוות חופש יצירתי יותר עם שמונה ערוצי קול, בניגוד להגבלה של ה-NES של חמישה ערוצים.
משמע, איכות הצליל הייתה גבוהה יותר ומוזיקה שנשמעת קרובה יותר לקומפוזיציות הרגילות שלו.
איטוי האמין ש - EarthBound עשוי להיות משחק הווידאו הראשון שמשתמש בויברטו במוזיקה שלו.
הפסקול שוחרר על ידי Sony Records ב-2 בנובמבר 1994.
"Eaea" (בעברית: "שלום") הוא סינגל שהוקלט על ידי הזמרת הספרדייה בלנקה פלומה.
את השיר הוציאה לאור ב-20 בדצמבר 2022 חברת התקליטים יוניברסל מיוזיק גרופ.
לאחר זכייתו ב-Benidorm Fest 2023 נבחר לייצג את ספרד באירוויזיון 2023, שהתקיים בליברפול שב.
"Eaea" מתואר כשיר "הוקרה" לשורשיה של הזמרת, בתור "חגיגת חוזק וכוח של אימהות שחיו לפני זמן רב" ובתור "ייצוג של מזמור" לכרמן - סבתה המנוחה של פלומה, שהעניקה לה הרבה מההשראה המוזיקלית בעשייתה, והציגה לה את סגנון הפלמנקו.
על עטיפת הסינגל מופיעה תמונת סבתה של פלומה, וחמש הזמרות-הרקדניות המלוות אותה בהופעת האירוויזיון משמשות גם הן בתור "ייצוג הכוח והחוזק של אימהות שחיו לפני זמן רב".
מבחינה מוזיקלית מתוארים השירה והמנגינה בצד הופעת הריקוד בתור "טיפוח" צלילים ספרדיים מסורתיים ובתור "השראה" מסגנונות פלמנקו מסורתיים; ובתור שיר "שכולו מחיאות כפיים של פלמנקו ושורות שירה בסגנון ערבי המודגשות באמצעות פעימות צלילי סינתסייזר".
בכמה מקומות לאורך השיר מבצעת פלומה הברה אחת של טקסט תוך מעבר בין כמה תווים שונים ברצף, סגנון המכונה ריצה קולית או שירה מליסמטית .
Benidorm Fest 2023 היה הקדם הלאומי של ספרד לאירוויזיון 2023. האירוע חולק לשני חצאי גמר, כשבכל אחד מתחרים תשעה אמנים.
ארבעת השירים בעלי מספר הנקודות הגבוה ביותר העפילו לגמר.
מערכת ההצבעה כללה הצבעה טלפונית (25%), ניקוד שופטים דמוסקופי שהורכב ממדגם של האוכלוסייה הספרדית שנבחרה לפי קריטריונים סטטיסטיים ודמוסקופיים (25%) והצבעות חבר השופטים הלאומי (50%).
במהלך הגמר בוצעו שמונת השירים פעם נוספת, ולבסוף נקבעה זהות הזוכה.
"Eaea" שובץ לחצי הגמר השני ממנו העפיל לשלב הבא מהמקום הראשון עם 167 נקודות.
בגמר האירוע, ניצח בהפרש של 24 נקודות מעל למקום השני.
המהדורה ה-67 של האירוויזיון התקיימה בליברפול, הממלכה המאוחדת, וכללה שני חצאי גמר (ב-9 במאי וב-11 במאי) וגמר (ב-13 במאי 2023).
על פי כללי האירוויזיון, למעט המדינה המארחת וחמש המדינות ה"גדולות" (גרמניה, צרפת, איטליה, ספרד והממלכה המאוחדת) שמשתתפות באופן אוטומטי בגמר, כל מדינה אחרת המשתתפת בגמר נדרשת להיות אחת מעשר המדינות שיעפילו מאחד משני חצאי הגמר.
מתוקף היותה חברה בחמש המדינות הגדולות של האירוויזיון, ספרד השתתפה ישירות בגמר.
ספרד הופיעה כמדינה השמינית מתוך עשרים ושש מדינות, וסיימה את התחרות במקום ה-17 עם 100 נקודות בסך הכל, כאשר 95 נקודות מתוכן ניתנו על ידי צוותי השיפוט (הניקוד ה-9 הגבוה ביותר מתוך 26) ו-5 נקודות על ידי הצבעת הקהל (הניקוד ה-26 בגובהו מתוך 26).
בגמר הלאומי Benidorm Fest 2023 נחשב "Eaea" לשיר האהוב ביותר במספר סקרים של מעריצי תחרות האירוויזיון.
הוא התחרה עם שיר אהוב נוסף, "Quiero arder", של הזמר הספרדי אגוניי, שאותו עקף ב-24 נקודות בלבד לזכייה בגמר הלאומי.
השיר נחווה בתור "אחד המתחרים המעניינים ביותר מוזיקלית" בתחרות האירוויזיון לשנת 2023, במאמר של מבקר המוזיקה מארק סאבאג' באתר חדשות רשת השידור הבריטית BBC, שהוסיף לפני התחרות כי "הרבה יהיה תלוי באופן ייצור מחודש לשירת הריצה-הקולית של פלומה בהופעה חיה" וצפה לשיר מיקום באחד משלושת המקומות הראשונים.
Earth Observing System (מערכת תצפית כדור הארץ) היא תוכנית של נאס"א שכוללת מספר לוויינים ומכשירים מדעים על מסלול סביב כדור הארץ לביצוע תצפיות על היבשה, ביוספירה, אטמוספירה והאוקיינוסים.
הלוויין הראשון לניטור מזג אוויר היה לוויין TIROS-1 ששוגר בשנת 1960. מידע שהתקבל מהלוויין אפשר לשפר יכולת חיזוי מזג אוויר.
בהמשך שוגרו לווייני ATS לבדיקת טכנולוגיות לתצפית על כדור הארץ.
לוויין ATS-3 היה הראשון ששלח למערכה בקרה צילומי צבע.
בעקבות הצלחות הראשונות הוחלט על תחילת תוכנית לאנדסאט.
הלוויין הראשון במסגרת תוכנית זו שוגר בשנת 1972.
במהלך סוף שנות ה-80 של המאה ה-20 התגבשה תוכנית רב שנתית לביצוע תצפיות על כדור הארץ.
לתוכנית זו הצטרפו סוכנויות חלל של מדינות נוספות.
נכון לאוקטובר 2023 התוכנית כוללת 48 משימות שהושלמו, 35 משימות פעילות ו-12 משימות מתוכננים.
חלק מהמשימות כוללים התקנת מכשירי מדידה על תחנת החלל הבין-לאומית או שילוב מכשור בלוויינים שבאחריות גופים אחרים.
מרכז החלל מרשל נמל החלל קייפ קנוורל פאלקון 9פעיל הותקן על החלק החיצוני של תחנת החלל הבין-לאומית.
15 בדצמבר 2017 TSIS-1 נאס"א 363 אוניברסיטת קולורדו בולדר נמל החלל קייפ קנוורל פאלקון 9פעיל הותקן על החלק החיצוני של תחנת החלל הבין-לאומית.
5 בדצמבר 2018 GEDI נאס"א מרכז טיסות החלל גודרד נמל החלל קייפ קנוורל פאלקון 9פעיל הותקן על החלק החיצוני של תחנת החלל הבין-לאומית.
חקר בירוא יערות 4 במאי 2019 OCO-3 נאס"א המעבדה להנעה סילונית 500 נמל החלל קייפ קנוורל פאלקון 9פעיל הותקן על החלק החיצוני של תחנת החלל הבין-לאומית.
29 ביוני 2019ECOSTRESS נאס"א המעבדה להנעה סילונית 550 נמל החלל קייפ קנוורל פאלקון 9פעיל הותקן על החלק החיצוני של תחנת החלל הבין-לאומית.
8 במאי 2023TROPICS 3,4 נאס"א MIT Lincoln Laboratory 5.34 נמל החלל קייפ קנוורל אלקטרון פעיל מדידות טמפרטורה והיזום במערכות טרופיות 23 במאי 2023TROPICS 5,6 נאס"א MIT Lincoln Laboratory 5.34 נמל החלל קייפ קנוורל אלקטרון פעיל מדידות טמפרטורה והיזום במערכות טרופיות
"Eat at Home" הוא סינגל משנת 1971 של פול ולינדה מקרטני שהופיע גם באלבומם Ram מאותה שנה.
השיר, נאמבר רוק סטנדרטי, כולל את מקרטני בשירה מובילה, גיטרה חשמלית ובס, ואת לינדה מקרטני מבצעת קולות רקע.
פול מקרטני תיאר את מילות השיר "Eat at Home" כ"תחינה לבישול ביתי - זה מגונה".
הביוגרף של הביטלס, ג'ון בלייני, תיאר אותו כמתאים לנושא של רבים משיריו של מקרטני מהתקופה, "מהלל את מעלותיו של אושר ביתי ו...
הפרופסור למוזיקה וינסנט בניטז מחשיב גם הוא את הנושא כחגיגה של האושר הביתי של פול עם לינדה בעקבות התפרקות הביטלס.
"Eat at Home" הוא במפתח של A מז'ור.
זהו בעיקר שיר רוק בעל שלושה אקורדים, עם שימוש דומיננטי באקורד הטוניקה של A, האקורד הדומיננטי של E והאקורד הסובדומיננטי של D.
הוא גם משתמש באקורד הטון המוביל של G בקטעי תפנית בין הבתים למעברי הגשר.
בלייני תיאר את המוזיקה כ"חתיכת רטרו-פופ קצבית" שהושפעה מגיבורו של מקרטני, באדי הולי.
מבקר המוזיקה סטיוארט מייסון מ-Allmusic תיאר אותו כהומאז' של מקרטני לבאדי הולי, וסטיבן תומאס ארלוויין, גם הוא מ-Allmusic, תיאר אותו כ"שיר סקס מתגלגל וקורץ".
בביקורת עכשווית על Ram, ג'ון לנדאו מהרולינג סטון תיאר את "Eat at Home" כאחד משני השירים הטובים היחידים שהוא נהנה מהם באלבום, והשווה אותו גם לבאדי הולי.
ג'ון בוראק דירג את "Eat at Home" בין עשרת שירי הסולו הטובים ביותר של מקרטני, ושיבח את המלודיה שלו, את "בחירת הגיטרה המעט קאנטרית" שלו ואת התופים "הדופקים" של דני סייוול.
למרות שג'ון לנון היה ביקורתי מאוד כלפי רבים מהשירים של Ram, והרגיש שהם התקפות מרומזות עליו, הוא הודה בפומבי שהוא נהנה מהשיר הספציפי הזה לא מעט.
למרות שלא יצא כסינגל בבריטניה או בארצות הברית, "Eat at Home" שוחרר כסינגל במספר מדינות באירופה, דרום אמריקה, יפן, אוסטרליה וניו זילנד, והגיע למקום השביעי בהולנד והשישי בנורווגיה.
אפילו בארצות הברית זכה השיר להשמעות רבות ברדיו מבלי שיצא כסינגל.
פול מקרטני - שירה, גיטרה בס, גיטרה חשמלית
לינדה מקרטני - קולות רקע
דוד שפינוזה - גיטרה חשמלית
Eat This Much הם אפליקציית מובייל ואתר אינטרנט אשר מסייעים למשתמש לייצר תפריטים יומיים או שבועיים מותאמים אישית אשר מבוססים על מטרות ספציפיות.
האפליקציה זמינה למכשירי אנדרואיד ו-iOS.
לאפליקציה ממשק ידידותי למשתמש המסייע למשתמשים ביצירת תפריטים אותם ניתן להתאים באופן אישי על מנת להשיג יעדים ספציפיים כגון ירידה במשקל, להעלות את מסת השרירים או על מנת לוודא שאוכלים לפי העדפות תזונתיות מסוימות.
ניתן להשתמש באפליקציה גם על מנת לראות במדויק מה היא כמות הפחמימות, השומנים, החלבונים, הויטמינים והמינרלים שאוכלים מדי יום.
בהתבסס על ההעדפות שמוגדרים על ידי המשתמש כאשר יוצרים בתחילה פרופיל בתוכנית, ובפרט בהסתמך על היעד הקלורי היומי שהוגדר על ידי המשתמש, האפליקציה מסוגלת לספק באופן אוטומטי הצעות לתפריטים יומיים או שבועיים אשר מנסים להיות קרובים ככל הניתן לפרמטרים שצוינו.
האפליקציה מכילה גם מאגר גדול של מתכונים ופרטי מזון, אשר באמצעותה היא מייצרת את ההצעות לתפריטים השונים.
ניתן גם להוסיף מתכונים חדשים ופרטי מזון שלא נמצאים במאגר.
כל אחד מהמתכונים מכיל הוראות מפורטות ופשוטות.
האפליקציה מסוגלת גם לייצר רשימת מכולת על סמך התפריטים היומיים או השבועיים שנבחרו על ידי המשתמש.
"Easy as Life" (בעברית: "קל כמו החיים") הוא שיר שהוקלט על ידי הזמרת הקנדית דברה קוקס, מתוך המחזמר "אאידה" – זהו שיר הנושא הרשמי של המחזמר ושמו ברחבי העולם נקרא "".
הוא יצא לאור בשנת 2004, בהוצאת חברת התקליטים וונדרלנד מיוזיק קופני, כסינגל רשמי.
השיר הגיע למקום העשרים-וארבעה במצעד שירי הדאנס קלאב.
בשנת 2023 דורג במקום השבעה-עשר במצעד הלהיטים הגדולים של עופר ניסים – מצעד כל הזמנים של שיריו.
השיר נכתב על ידי טוני מורן ודברה קוקס והופק על ידי וורן ריגס ומורן.
במקור, הוא דוגם חלקים משיר באותו השם שבוצע בידי הת'ר הדלי ועל כן, ניתן קרדיט לטים רייס בתור הכותב ולאלטון ג'ון בתור המלחין.
בשיר, עוסקת קוקס בכך שהיא כמהה לאהבה נואשות, אך נלחמת נגד עצמה בכך שהיא מנסה לשכוח את מושא אהבתה.
עשור לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון השמעות.
הווידאו קליפ של השיר פורסם ב-14 בדצמבר 2008. הוא כולל קטעים שונים של דברה קוקס מבצעת את השיר.